CELEX: 32013R0318
Language: sk
Date: 2013-04-08 00:00:00
Title: Nariadenie Komisie (EÚ) č. 318/2013 z  8. apríla 2013 , ktorým sa prijíma program ad hoc modulov na roky 2016 až 2018 pre výberové zisťovanie pracovných síl stanovené v nariadení Rady (ES) č. 577/98  Text s významom pre EHP

9.4.2013   
            
            
               SK
            
            
               Úradný vestník Európskej únie
            
            
               L 99/11
            
         NARIADENIE KOMISIE (EÚ) č. 318/2013
   z 8. apríla 2013,
   ktorým sa prijíma program ad hoc modulov na roky 2016 až 2018 pre výberové zisťovanie pracovných síl stanovené v nariadení Rady (ES) č. 577/98
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 577/98 z 9. marca 1998 o organizácii výberového zisťovania pracovných síl v Spoločenstve (1), a najmä na jeho článok 4 ods. 2,
   keďže:
   
               (1)
            
            
               V súlade s nariadením (ES) č. 577/98 je potrebné presne stanoviť prvky programu ad hoc modulov na roky 2016 až 2018.
            
         
               (2)
            
            
               Stratégia Európa 2020 a jej hlavná iniciatíva s názvom Mládež v pohybe vyžaduje ďalšie informácie o situácii mladých ľudí na trhu práce. Oznámenie Komisie s názvom Iniciatíva – príležitosti pre mladých (2) z roku 2011 vyzýva na akciu na celoeurópskej úrovni v niekoľkých prioritných oblastiach, ktoré sú spojené so získaním prvého zamestnania.
            
         
               (3)
            
            
               Na základe oznámenia Komisie týkajúceho sa „Small Business Act“ (3) oznámenie Komisie z roku 2012 s názvom Smerom k oživeniu hospodárstva sprevádzanému tvorbou veľkého počtu pracovných miest (4), ktoré je súčasťou balíka opatrení pre zamestnanosť, podporuje vznik nových pracovných miest najmä prostredníctvom propagácie a podpory samostatnej zárobkovej činnosti.
            
         
               (4)
            
            
               V Stratégii rovnosti žien a mužov, ktorá pokrýva obdobie rokov 2010 – 2015 (5), sú uvedené opatrenia na zosúladenie pracovného a rodinného života ako nástroje na dosiahnutie rovnakej ekonomickej nezávislosti pre ženy i mužov.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre Európsky štatistický systém,
            
         PRIJALA TOTO NARIADENIE:
   Článok 1
   Týmto sa prijíma program ad hoc modulov na roky 2016 až 2018 pre výberové zisťovanie pracovných síl, ako je stanovené v prílohe.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. apríla 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 77, 14.3.1998, s. 3.
   
      (2)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Iniciatíva – príležitosti pre mladých z 20. decembra 2011 [KOM(2011) 933 v konečnom znení].
   
      (3)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Najskôr myslieť v malom – iniciatíva „Small Business Act“ pre Európu z 25. júna 2008 [KOM(2008) 394 v konečnom znení].
   
      (4)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Smerom k oživeniu hospodárstva sprevádzanému tvorbou veľkého počtu pracovných miest z 18. apríla 2012 [COM(2012) 173 final].
   
      (5)  Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Stratégia rovnosti žien a mužov 2010 – 2015 z 21. septembra 2010 [KOM(2010) 491].
   
      PRÍLOHA
      
         ZISŤOVANIE PRACOVNÝCH SÍL
      
      
         Viacročný program ad hoc modulov
      
      1.   MLADÍ ĽUDIA NA TRHU PRÁCE
      Zoznam premenných: bude zostavený do decembra 2014.
      Referenčné obdobie: 2016. Členské štáty môžu poskytnúť údaje, ktoré sa týkajú všetkých 52 týždňov alebo druhého štvrťroka.
      Príslušné členské štáty a regióny: všetky.
      Výberový súbor: výberový súbor ad hoc modulu by mal spĺňať požiadavky stanovené v bode 4 prílohy I k nariadeniu Komisie (ES) č. 377/2008 (1), t. j. výberový súbor používaný na zber údajov o ad hoc moduloch musí obsahovať aj údaje týkajúce sa štrukturálnych premenných.
      Zasielanie výsledkov: do 31. marca 2017.
      2.   SAMOSTATNÁ ZÁROBKOVÁ ČINNOSŤ
      Zoznam premenných: bude zostavený do decembra 2015.
      Referenčné obdobie: 2017. Členské štáty môžu poskytnúť údaje, ktoré sa týkajú všetkých 52 týždňov alebo druhého štvrťroka.
      Príslušné členské štáty a regióny: všetky.
      Výberový súbor: výberový súbor ad hoc modulu by mal spĺňať požiadavky stanovené v bode 4 prílohy I k nariadeniu (ES) č. 377/2008, t. j. výberový súbor používaný na zber údajov o ad hoc moduloch musí obsahovať aj údaje týkajúce sa štrukturálnych premenných.
      Zasielanie výsledkov: do 31. marca 2018.
      3.   ZOSÚLADENIE PRÁCE A RODINNÉHO ŽIVOTA
      Zoznam premenných: bude zostavený do decembra 2016.
      Referenčné obdobie: 2018. Členské štáty môžu poskytnúť údaje, ktoré sa týkajú všetkých 52 týždňov alebo druhého štvrťroka.
      Príslušné členské štáty a regióny: všetky.
      Výberový súbor: výberový súbor ad hoc modulu by mal spĺňať požiadavky stanovené v bode 4 prílohy I k nariadeniu (ES) č. 377/2008, t. j. výberový súbor používaný na zber údajov o ad hoc moduloch musí obsahovať aj údaje týkajúce sa štrukturálnych premenných.
      Zasielanie výsledkov: do 31. marca 2019.
      
         (1)  Ú. v. EÚ L 114, 26.4.2008, s. 57.